# Nahikari García

Nahikari García Pérez (Urnieta, 1997ko martxoaren 10a) gipuzkoar futbolaria da. Lehen Mailako Athletic Clubean jokatzen du, aurrelaria delarik. Aurrez Real Sociedaden egin zituen hainbat urte, kapitaina eta azken urteetako golegile nagusia izanik, baita Real Madriden ere. Txikitan Gipuzkoako ping pong-eko txapeldun irten zen, baina etorkizuneko kiroltzat futbola hautatu zuen.
2023ko dan Athletic Clubeko errefortzu bihurtu zen, eta 2025eko ekainaren 30era arte sinatu zuen talde zuri-gorriarekin. Urnietako aurrelaria libre heldu zen Real Madriletik. Bi urte eman zituen Realean ikono bihurtu zenetik, eta talde horretako historiako errealizadorerik handiena, 104 dianarekin.

## Ibilbidea

Nahikari txikitatik aritu da futbolean. Hasieran, Urnietako kaleetan zehar herriko mutilekin.

### Klubak

| Taldea | Urtea |
| Añorga KKE | 2007 – 2014 |
| Real Sociedad | 2014 – 2021 |
| Real Madrid | 2021-2023 |
| Athletic | 2023-2024 |

#### Añorga KKE

Bederatzi urte zituenean, 2007an, Añorga KKE-k fitxatu zuen. Zazpi urtez jokatu zuen bertan, 2014 urtera arte.

#### Real Sociedad

2014an, neguko merkatuan, Realak fitxatu zuen 16 urte besterik ez zituela eta debuta egin zuen Emakumezkoen Superligan titular jokatuz urtarrilaren 5ean Levanteren aurka. Partida bana bukatu zen eta Nahikarik 90 minutuak jokatu zituen.
2019ko maiatzaren 11n, klubarekin lehen titulua lortu zuen Granadan, Nuevo Los Cármenes estadioan. Aurkaria Atletico Madril izan zen eta Reala suertatu zen garaile, 2-1 emaitzarekin. Nahikari izan zen protagonista nagusietako bat, Realari lehen Erregina Kopa eman zion gola sartu zuelarik 61. minutuan.
2019ko abuztuan, Euskal Herriko Kopa lortu zuten Azpeitian, Athleticen aurka 3-0 irabazi ostean. Nahikari talde txuriurdinaren bigarren golegilea izan zen.
2020ko otsailan, lehenengo Espainiako emakumezkoen Superkopa jokatu zuten Salamancan. Finalerdietan Levante gailendu eta finala Bartzelonaren aurka galdu ostean, txapeldunorde geratu ziren.
2020ko uda, aldiz, zurrunbilo batean sartuta ibili zen: orkatilako lesioa, Realatik joateko gogoa (taldeak onartu ez zuena), Natalia Arroyoren etorrera... Hala ere, 2020-2021 denboraldian, Donostian geratu zen; hasieran, partidak harmailetatik, tartean behin aulkian, eta guztiz osatu zenean, hamaikakoan tokia lortu zuen berriz.

#### Real Madrid

Zortzi denboraldi, 200 partidu, 104 gol eta 2019ko Erreginaren Kopa irabazi ondoren, 2021eko udan Real Sociedad utzi eta Real Madridera joan zen.

### Espainiako Selekzioa
#### Azpikategoriak

17 urte azpiko Espainiako Selekzioarekin aritu da brontzezko domina irabaziz Suitzan ospatutako Eurokopan 2013ko ekainaren 28an. Kontsolazio-finalean Nahikarik gol bat sartu zuen eta emaitza 0-4 izan zen Belgika aurkaria zelarik.
2013ko abenduan Europako azpitxapelketa lortu zuen 17 urte azpiko selekzioarekin Ingalaterran ospatutako Eurokopan finalean Alemaniarekin galduz penaltietan.
2014ko apirilean Munduko azpitxapelketa lortu zuen 17 urte azpiko selekzioarekin Costa Rican ospatutako txapelketan. Nahikari taldeko golegilea izan zen 5 golekin eta finalean Japoniaren aurka 2-0 galdu zuten.
Urte bereko uztailean Europako azpitxapelketa lortu zuen Nahikarik, aldi honetan, 19 urte azpiko selekzioarekin. Norvegian ospatu zen txapelketa eta finalean Holanda arerio zutela galdu zuten 0-1. Txapelketan Nahikarik 2 gol egin zituen.
2015eko uztailaren bukaeran, berriz ere Espainiako 19 urte azpiko taldearekin, Nahikarik berriro lortu zuen Europako azpitxapelketa. Txapelketaren azken fasea Israelen ospatu zen eta finalean Suedia arerio zutela galdu zuten, 3-1. Txapelketaren azken fase honetan Nahikarik gol bat egin zuen.

#### Nagusia

2018ko abuztuaren 31n egin zuen debuta Espainiako Selekzio nagusiarekin Logroñon. 60. minutuan zelairatu eta 8 minutu pasa ostean bere lehen gola sartu zuen, Finlandiaren aurkako markagailuko bosgarrena.
2019ko udan, Frantzian jokatu zen Munduko txapelketan parte hartu zuen. Bertan, taldeak jokatu zituen lau partidetan lehiatu zuen, bi kasutan titular izanik.

### Euskal Selekzioa

2015eko maiatzaren 23an, Tallinen Estoniaren aurka jokatu zen partidan bigarren zatian lehiatu zen. 0-5 emaitzarekin amaitu zen partida.
2015eko abenduaren 26an, Miniestadin jokatu zen partidan 60 minutu jokatu zituen. Kataluniaren aurka lehiatu zen eta 90 minutu ostean 1-1 emaitza izanda, penaltietan euskaldunek lortu zuten garaipena.
2017ko azaroaren 25ean, Ipuruan lehiatu zen partidako parte izan zen. Hau Txekiaren aurka izan zen eta euskal selekzioa gailendu zitzaion 2-1 emaitzarekin. Euskaldunen bigarren golaren egilea izan zen Nahikari, zeinak partiduko lehen 65 minutuak jokatu zituen.

## Estatistikak

| Taldea | Denboraldia | Liga | Liga | Liga | Kopa | Kopa | Superkopa | Superkopa | Guztira | Guztira | Guztira |
| Taldea | Denboraldia | Maila | Jolastutako partidak | Golak | Jolastutako partidak | Golak | Jolastutako partidak | Golak | Jolastutako partidak | Golak | Batez besteko golak |
| Real Sociedad | 2013-14 | Lehen maila | 8 | 4 | 1 | 0 | | | 9 | 4 | |
| Real Sociedad | 2014-15 | Lehen maila | 26 | 9 | | | | | 26 | 9 | |
| Real Sociedad | 2015-16 | Lehen maila | 27 | 16 | 1 | 1 | | | 28 | 17 | |
| Real Sociedad | 2016-17 | Lehen maila | 25 | 15 | 1 | 0 | | | 26 | 15 | |
| Real Sociedad | 2017-18 | Lehen maila | 30 | 17 | 2 | 1 | | | 32 | 18 | |
| Real Sociedad | 2018-19 | Lehen maila | 29 | 16 | 4 | 3 | | | 33 | 19 | |
| Real Sociedad | 2019-20 | Lehen maila | 14 | 11 | 1 | 0 | 2 | 0 | 17 | 11 | |
| Guztira taldean | Guztira taldean | Guztira taldean | 159 | 88 | 10 | 5 | 2 | 0 | 171 | | |
| Real Madrid | 2021-22 | Lehen maila | 24 | 4 | 4 | – | 10 | – | 38 | 4 | 0.11 |
| Real Madrid | 2022-23 | Lehen maila | – | – | – | – | – | – | 0 | 0 | 0 |
| Real Madrid | Guztira taldean | Guztira taldean | 24 | 4 | 4 | 0 | 10 | 0 | 38 | 4 | 0.11 |
| Guztira ibilbidean | Guztira ibilbidean | Guztira ibilbidean | 211 | 103 | 20 | 5 | 10 | 0 | 241 | 108 | 0.45 |

## Sariak

* Futbol Draft-eko Urrezko Hamaikakoan (2018)
* Donostiako Urrezko Danborra (2020)
* MARCA-ko Errebelazio Saria (2020)

## Erreferentziak

* ↑ El Athletic ficha a Nahikari García. 22 de agosto de 2023.
* ↑ «Nahikari Garcíaren fitxa» www.realsociedad.eus (Noiz kontsultatua: 2020-03-24).
* ↑ (Gaztelaniaz) «Nahikari | Web Oficial | Real Madrid CF» Real Madrid C.F. - Web Oficial (Noiz kontsultatua: 2022-03-09).
* ↑ (Gaztelaniaz) «Nahikari García firma por el Athletic Club hasta 2025 | Athletic Club Website Oficial» www.athletic-club.eus (Noiz kontsultatua: 2025-03-10).
* ↑ (Gaztelaniaz) SL, Gurenet Teknologia. «Nahikari García (Añorga): ´Golak sartzeko erraztasuna daukat´» Txapeldunak.com: Toda la actualidad del fútbol femenino vasco (Noiz kontsultatua: 2022-03-09).
* ↑ «Nahikari Garcia: “Asko ikasi dut Realean; isiltzen ere bai” - Urnieta» Aiurri.eus (Noiz kontsultatua: 2022-03-09).
* ↑ «Realak Nahikari Garcia fitxatu du» MARCA 2014-01-04 (Noiz kontsultatua: 2020-03-24).
* ↑ , 2014-01-04, Superligan debuta
* ↑ Txapeldunak
* ↑ 2019/08/24. «Txapeldunak!» www.realsociedad.eus (Noiz kontsultatua: 2020-03-24).
* ↑ Gascon, Ainara Arratibel. ««Zintzo jokatu nuen; lasai nago egin nuenarekin eta hori egiteko moduarekin»» Berria (Noiz kontsultatua: 2021-02-02).
* ↑ Gascon, Ainara Arrratibel. «Nahikari: «Gertatu diren gauzak ez dira ahazten; haietatik ikasi behar da»» Berria (Noiz kontsultatua: 2021-02-02).
* ↑ Gascon, Ainara Arratibel. «Nahikari: «Erabatekoa da nire konpromisoa»» Berria (Noiz kontsultatua: 2021-02-02).
* ↑ (Gaztelaniaz) «Nahikari García es el primer fichaje del Real Madrid para la temporada 21/22» MARCA 2021-07-01 (Noiz kontsultatua: 2022-03-09).
* ↑ , 2014-01-15, Nahikari selekzioan
* ↑ , 2013-06-28, Palmaresa 1
* ↑ Berria. «Nahikari Garcia eta Maite Oroz, finalaren atarian» Berria (Noiz kontsultatua: 2021-02-02).
* ↑ , 2013-12-08, Palmaresa 2
* ↑ Berria. «Quiñones, Paredes, Lucia eta Nahikari, Munduko Kopara» Berria (Noiz kontsultatua: 2021-02-02).
* ↑ Estatistikak mundialean
* ↑ Nahikari munduko azpitxapeldun
* ↑ Azpitxapelketa 19 urte azpikoekin
* ↑ Estatistikak eurokopan
* ↑ 2015eko Eurokopako finala
* ↑ 2015eko Eurokopako estatistikak
* ↑ Nahikariren debut handia
* ↑ Nahikari jada mundialista da
* ↑ «Euskadiko Futbol Federakundea | Federación Vasca de Fútbol» eff-fvf.eus (Noiz kontsultatua: 2020-03-26).
* ↑ (Gaztelaniaz) VAVEL.com. (2015-12-27). «Mariasun Quiñones da la victoria a Euskadi» VAVEL (Noiz kontsultatua: 2020-03-26).
* ↑ «Euskadiko Futbol Federakundea | Federación Vasca de Fútbol» eff-fvf.eus (Noiz kontsultatua: 2020-03-26).
* ↑ BDFútbol
* ↑ BDFútbol
* ↑ BDFútbol
* ↑ BDFútbol
* ↑ BDFútbol
* ↑ BDFútbol
* ↑ BDFútbol
* ↑ 2019/05/23. «‘Fútbol Draft 2018’ko onenak» www.realsociedad.eus (Noiz kontsultatua: 2020-03-24).
* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).
* ↑ (Gaztelaniaz) «Nahikari Garcíak Errebelazio Saria irabazi du» Marca.com 2020-03-03 (Noiz kontsultatua: 2020-03-24).

## Kanpo estekak

* Nahikari Garcia. Elkarrizketa: Zintzo jokatu nuen... Berria, 2021.02.02
* Nahikari Garciari elkarrizketa: «Ausartak izan behar dugu, eta beldurrik gabe jokatu behar dugu» Berria, 2024.03.07
* Datuak: Q16518445
* Multimedia: Nahikari García / Q16518445